Uredba Komisije (ES) št. 3330/94

z dne 21. decembra 1994

o tarifni uvrstitvi določenih perutninskih kosov ter spremembi Uredbe (EGS) št. 2658/87 o tarifni in statistični nomenklaturi ter skupni carinski tarifi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [1], kakor je bila nazadnje spremenjena z Uredbo (EGS) št. 1574/93 [2] in zlasti členov 3 in 5(3) Uredbe,

ker je bilo ugotovljeno, da uvrstitev določenih perutninskih delov povzroča težave, ki izhajajo iz pomanjkanja natančnih opisov v tarifni in statistični nomenklaturi, vzpostavljeni z Uredbo Sveta (EGS) št. 2658/87 [3], kakor je bila nazadnje spremenjena z Uredbo Komisije (EGS) št. 3115/94 [4]; ker naj se določijo ti opisi, da se zagotovi enotna uporaba dajatev v sektorju perutninskega mesa;

ker je pri uporabi člena 11(1) Uredbe (EGS) št. 2777/75 tarifna nomenklatura, ki se uporablja na podlagi te uredbe, določena v kombinirani nomenklaturi; ker naj bi se zato spremenila;

ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Za namen uporabe dajatev v sektorju perutninskega mesa imajo naslednji izrazi pomen, pripisan v nadaljevanju:

1. "Polovice", za potrebe tarifnih podštevilk 02073913, 02073933, 02073957, 02073961, 02073963, 02074111, 02074211, 02074321, 02074323 in 02074325: polovice perutninskih trupov, dobljene s podolžnim rezom vzdolž prsnice in hrbtenice;

2. "Četrtine", za potrebe tarifnih podštevilk 02073913, 02073933, 02073957, 02073961, 02073963, 02074111, 02074321, 02074323 in 02074325: nožne četrtine ali prsne četrtine, dobljene s prečnim rezom polovice;

3. "Cela krila, z ali brez vršičkov", za potrebe tarifnih podštevilk 02073915, 02073935, 02073965, 02074121, 02074221, 02074331: kosi perutnine, ki predstavljajo nadlahtnico, sklep in podlahtnico, skupaj s pripadajočim mišičevjem. Vršički vključujejo zapestne kosti, ki so lahko odstranjene ali ne. Rezi potekajo na sklepih;

4. "Prsa", za potrebe tarifnih podštevilk 02073921, 02073941, 02073971, 02073973, 02074141, 02074241, 02074351 in 02074353: kosi perutnine prsnega koša in reber, razporejeni na obeh straneh, skupaj s pripadajočim mišičevjem;

5. "Noge", za potrebe tarifnih podštevilk 02073923, 02073975, 02073977, 02074151, 02074361 in 02074363: kosi perutnine, sestavljeni iz stegnenice, mečnice in golenice, skupaj s pripradajočim mišičevjem. Potrebna sta dva reza na sklepu;

6. "Puranje krače", za potrebe tarifnih podštevilk 02073943, 02074251: kosi puranov, ki zajemajo golenico in mečnico, skupaj s pripadajočim mišičevjem. Potrebna sta dva reza na sklepu;

7. "Puranje noge razen krač", za potrebe tarifnih podštevilk 02073945, 02074259: puranji kosi, ki zajemajo stegnenico s pripadajočim mišičevjem ali pa kosi, ki zajemajo stegnenico, golenico in mečnico skupaj s pripadajočim mišičevjem. Potrebna sta dva reza na sklepu.

Člen 2

Poglavje 2 Priloge I k Uredbi (EGS) št. 2658/87 se nadomesti z:

1. Dodatna opomba 4 se nadomesti z:

"4. Našteti izrazi imajo naslednje pomene:

(a) "Kosi perutnine, s kostmi", za potrebe tarifnih podštevilk 02073913 do 02073923, 02073933 do 02073945, 02073957 do 02073977, 02074111 do 02074151, 02074211 do 02074259 in 02074321 do 02074363: kosi, ki vključujejo vse kosti.

Kosi perutnine, kot so našteti v točki (a), ki so delno razkoščičeni, se uvrščajo v tarifno podštevilko 02073925, 02073947, 02073983, 02074171 ali 02074381.

(b) "Polovice", za potrebe tarifnih podštevilk 02073913, 02073933, 02073957, 02073961, 02073963, 02074111, 02074211, 02074321, 02074323 in 02074325: polovice perutninskih trupov, dobljene s podolžnim rezom vzdolž prsnice in hrbtenice;

(c) "Četrtine", za potrebe tarifnih podštevilk 02073913, 02073933, 02073957, 02073961, 02073963, 02074111, 02074211, 02074321, 02074323 in 02074325: nožne četrtine ali prsne četrtine, dobljene s prečnim rezom polovice;

(d) "Cela krila, z ali brez vršičkov", za potrebe tarifnih podštevilk 02073915, 02073935, 02073965, 02074121, 02074221, 02074331: kosi perutnine, ki predstavljajo nadlahtnico, sklep in podlahtnico, skupaj s pripadajočim mišičevjem. Vršički, vključujejo zapestne kosti, ki so lahko odstranjene ali ne. Rezi potekajo na sklepih;

(e) "Prsa", za potrebe tarifnih podštevilk 02073921, 02073941, 02073971, 02073973, 02074141, 02074241, 02074351 in 02074353: kosi perutnine, prsnega koša in reber, razporejeni na obeh straneh, skupaj, s pripadajočim mišičevjem;

(f) "Noge", za potrebe tarifnih podštevilk 02073923, 02073975, 02073977, 02074151, 02074361 in 02074363: kosi perutnine, sestavljeni iz stegnenice, mečnice in golenice, skupaj s pripadajočim mišičevjem. Potrebna sta dva reza na sklepu;

(g) "Puranje krače", za potrebe tarifnih podštevilk 02073943 in 02074251: kosi puranov, ki zajemajo golenico, mečnico, skupaj s pripadajočim mišičevjem. Potrebna sta dva reza na sklepu;

(h) "Puranje noge razen krač", za potrebe tarifnih podštevilk 02073945 in 02074259: puranji kosi, ki zajemajo stegnenico skupaj s pripadajočim mišičevjem, ali pa zajemajo stegnenico, golenico in mečnico skupaj s pripadajočim mišičevjem. Potrebna sta dva reza na sklepu;

(i) "Gosji ali račji paletoji", za potrebe tarifnih podštevilk 02073981 in 02074371: gosi ali race, popolnoma oskubljene in očiščene, brez glave ali spodnjih delov nog, z odstranjenimi kostmi trupa (prsna kost, rebra, hrbtenica in križne kosti), toda s stegnenicami, golenicami in nadlahtnicami."

2. Dodatna opomba 7 se črta. Dodatna opomba 8 postane dodatna opomba 7.

Člen 3

Ta uredba začne veljati 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1994

Za Komisijo

René Steichen

Član Komisije

[1] UL L 282, 1.11.1975, str. 77.

[2] UL L 152, 24.6.1993, str. 1.

[3] UL L 256, 7.9.1987, str. 1.

[4] UL L 345, 31.12.1994, str. 1.

--------------------------------------------------